CELEX: 62009CN0123
Language: mt
Date: 2009-04-03 00:00:00
Title: Kawża C-123/09: Talba għal deċiżjoni preliminari mressqa mill-Finanzgerichts München (Il-Ġermanja) fit- 3 ta’ April 2009 — Roeckl Sporthandschuhe GmbH & Co. KG vs Hauptzollamt München

6.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/10
            
         Talba għal deċiżjoni preliminari mressqa mill-Finanzgerichts München (Il-Ġermanja) fit-3 ta’ April 2009 — Roeckl Sporthandschuhe GmbH & Co. KG vs Hauptzollamt München
   (Kawża C-123/09)
   2009/C 129/17
   Lingwa tal-kawża: Il-Ġermaniż
   
      Qorti tar-rinviju
   
   Finanzgericht München
   
      Partijiet fil-kawża prinċipali
   
   
      Rikorrenti: Roeckl Sporthandschuhe GmbH & Co. KG
   
      Konvenut: Hauptzollamt München
   
      Domanda preliminari
   
   
               1)
            
            
               Is-subintestatura 3926000 tan-Nomenklatura Magħquda kif emendata bir-Regolament tal-Kummissjoni (KE) Nru 1789/2003, tal-11 ta’ Settembru 2003, biex jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni (1) għandha tiġi interpretata fis-sens li tkopri anki ċerti prodotti tat-tessut li naħa waħda tagħhom tiġi magħmula raffa u miksija b’kisja tal-plastik, liema kisja però ma tipprovdi l-ebda funzjoni għajr dik ta’ sempliċi tisħiħ, peress li l-proċess li fih it-tessut jiġi magħmul raff iwassal esklużivament għal adeżjoni aħjar tal-kisja tal-plasik u ma jkunx iktar viżibbli mill-utent ladarba jitlesta l-prodott (ara wkoll in-Nota 56.5 tas-Sistema Armonizzata dwar il-Kapitolu 39 tan-Nomenklatura Magħquda)?
            
         
      (1)  ĠU L 281, p. 1; ĠU L 256, p. 1